
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 148 

16 Ιουλίου 2012 


ΚΑΝΟΝΙΣΜΟΣ ΥΠ’ ΑΡΙΘΜ. 234/2012 

Κατάργησις του «Κέντρου Συμπαραστάσεως Παλιννο- 
στούντων Μεταναστών» και του «Οικουμενικού Προ¬ 
γράμματος Προσφύγων» ως υπηρεσιών της Εκκλησί¬ 
ας της Ελλάδος - Μεταφορά των δραστηριοτήτων 
των εις διάδοχον φορέα και υποστήριξις αυτού. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τας διατάξεις των άρθρων 9 παραγρ. 4 και 46 παρ. 
2 εδαφ. 1 του Ν. 590/1977 «Περί Καταστατικού Χάρτου 
της Εκκλησίας της Ελλάδος» (Α' 146/31.5.1977). 

2. Την από 9.2.1978 απόφασιν της Ιεράς Συνόδου και 
τον από 14.6.1984 «Οργανισμόν περί οργανώσεως και 
λειτουργίας του Κέντρου Συμπαραστάσεως Παλιννο- 
στούντων Μεταναστών» (Β' 794/6.11.1984). 

3. Την διάταξιν του άρθρου 19 παρ. Γ περ. 3 του Κανο¬ 
νισμού της Εκκλησίας της Ελλάδος υπ’ αριθμ. 160/2004 
(ΦΕΚ Α' 100/20.5.2004) περί του «Οικουμενικού Προγράμ¬ 
ματος Προσφύγων» 

4. Την ανάγκην προς ενεργόν υποστήριξιν του έργου 
της Εκκλησίας της Ελλάδος επί του μεταναστευτικού 
και προσφυγικού φαινομένου και προς εξορθολογισμόν 
και εξοικονόμησιν δαπανών κατά την οργάνωσιν του 
ανωτέρω φιλανθρωπικού έργου, 

5. Την από 6.7.2012 απόφασιν Αυτής, ψηφίζει: 

Τον υπ’ αριθμ. 234/2012 Κανονισμόν, έχοντα ούτω: 


ΚΑΝΟΝΙΣΜΟΣ ΥΠ’ ΑΡΙΘΜ. 234/2012 

«Περί καταργήσεως του «Κέντρου Συμπαραστάσεως 
Παλιννοστούντων Μεταναστών» και του «Οικουμενικού 
Προγράμματος Προσφύγων» ως υπηρεσιών της Εκκλησί¬ 
ας της Ελλάδος - Μεταφορά των δραστηριοτήτων των 
εις διάδοχον φορέα και υποστήριξις αυτού» 

Αρθρον 1 

Κατάργησις υπηρεσιών 

1. Η ιδρυθείσα κατόπιν της από 6.7.2012 αποφάσεως 
της Δ.Ι.Σ. αστική μη κερδοσκοπική εταιρεία υπό την 
επωνυμίαν «Κέντρο Συμπαραστάσεως Παλιννοστούντων 
και Μεταναστών - Οικουμενικό Πρόγραμμα Προσφύγων» 
(εις το εξής «Κέντρον») αποτελεί οιονεί καθολικόν δι¬ 
άδοχον του «Κέντρου Συμπαραστάσεως Παλιννοστού- 


ντων Μεταναστών», λειτουργούντος δυνάμει της από 
9.2.1978 Αποφάσεως της Ιεράς Συνόδου και του από 
14.6.1984 «Οργανισμού περί οργανώσεως και λειτουρ¬ 
γίας του Κέντρου Συμπαραστάσεως Παλιννοστούντων 
Μεταναστών» (ΦΕΚ Β' 794/6.11.1984), αμφοτέρων υπηρε- 
σιών-δράσεων του Ν.Π.Δ.Δ. της Εκκλησίας της Ελλάδος 
και υπεισέρχεται εις άπαντα τα εκκρεμή και μελλοντικά 
δικαιώματα και τις υποχρεώσεις των εν λόγω υπηρεσιών 
εκ πάσης εννόμου σχέσεως μετά τρίτων, συνεχίζει δε 
την εκτέλεσιν των αρμοδιοτήτων των κατόπιν ενημε- 
ρώσεως, όπου αυτή απαιτείται, των αντισυμβαλλομένων 
και προωθεί την εκτέλεσιν των σκοπών του. 

2. Η αυτή καθολική διαδοχή και υποκατάστασις εκ 
μέρους της ως άνω αστικής εταιρείας λαμβάνει χώρα 
από της δημοσιεύσεως του παρόντος και εις ό,τι αφορά 
τα εκκρεμή δικαιώματα και υποχρεώσεις της Εκκλησίας 
της Ελλάδος αναληφθείσας μέσω του «Οικουμενικού 
Προγράμματος Προσφύγων» (ΕΒΡ), το οποίον ανεγνω- 
ρίσθη δια του άρθρου 19 παρ. Γ περ. 3 του Κανονισμού 
της Εκκλησίας της Ελλάδος υπ’ αριθμ. 160/2004 (ΦΕΚ 
Α' 100/20.5.2004) και το «Κέντρον» προωθεί πλέον την 
εκτέλεσιν των σκοπών του. 

Αρθρον 2 

Διοικητική υποστήριξις 

1. Οι Προϊστάμενοι του Γ ραφείου Μελετών και Ερευνών, 
του Οικουμενικού Προγράμματος Προσφύγων (Γραφείου 
Νομικής Προστασίας, Κοινωνικής Στηρίξεως και Συνηγο- 
ρίας Αιτούντων Άσυλον, Προσφύγων και Μεταναστών) 
και του Γραφείου Ασφαλιστικής Συμβουλευτικής και 
Κοινωνικής Στηρίξεως Παλιννοστούντων του «Κέντρου» 
ορίζονται δια Αποφάσεως της Δ.Ι.Σ. εκ των υπηρετού- 
ντων ή αποσπασμένων εις το «Κέντρον» υπαλλήλων ή 
συνεργατών ή συμβούλων και δεν απαγορεύεται να είναι 
μέλη της Διοικούσης Επιτροπής του «Κέντρου». 

2. Δια την άσκησιν των αρμοδιοτήτων του «Κέντρου» 
και προς κάλυψιν των θέσεων προσωπικού του η Δι¬ 
αρκής Ιερά Σύνοδος δύναται κατόπιν εισηγήσεως της 
Διοικούσης Επιτροπής του «Κέντρου» να μεταθέτει ή να 
αποσπά δί ωρισμένον χρόνον εις το «Κέντρον» υπαλ¬ 
λήλους της Εκκλησίας της Ελλάδος (Ιεράς Συνόδου, 
Ε.Μ.Υ.Ε.Ε., Ε.Κ.Υ.Ο. κ.λπ.) με καταβολήν των αποδοχών 
των υπό του φορέως προελεύσεως του υπαλλήλου ή να 
αναθέτει δια Αποφάσεώς Της εκ παραλλήλου καθήκο- 







4096 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ντα εις υπαλλήλους Της ή υπαλλήλους εποπτευόμενων 
υπό της Δ.Ι.Σ. εκκλησιαστικών φορέων ή οργανισμών. 

3. Η λογιστική υποστήριξις του «Κέντρου» δύναται μέ- 
χρις προσλήψεως λογιστού να γίνηται από υπάλληλον 
της Ε.Κ.Υ.Ο., άνευ ιδιαιτέρας αμοιβής του, δια Αποφάσεως 
περί παραλλήλου αναθέσεως καθηκόντων της Δ.Ι.Σ., κα¬ 
τόπιν προτάσεως του Γενικού Διευθυντή της Ε.Κ.Υ.Ο. 

4. Μέχρις προσλήψεως γραμματέως καθήκοντα γραμ¬ 
ματειακής υποστηρίξεως του «Κέντρου» παρέχει υπάλ¬ 
ληλος του κλάδου ΔΕΙ Ξενογλώσσων Γραφέων - Δα- 
κτυλογράφων ή των Κλάδων Συνεργατών ή βοηθών 
Συνεργατών Συνοδικών Επιτροπών της Ιερός Συνόδου 
της Εκκλησίας της Ελλάδος, τον οποίον ορίζει η Δ.Ι.Σ.. 

5. Καθήκοντα βοηθού γραμματέως (κατηγορίας ΥΕ ή 
ΔΕ ή ΤΕ ή ΠΕ) παρέχει υπάλληλος εκ των ενταχθέντων 
δυνάμει του άρθρου δέκατου εβδόμου παρ. 16 του ν. 
3607/2007 εις το προσωπικόν της Εκκλησίας της Ελλά¬ 
δος, ο οποίος τοποθετείται τη Αποφάσει της Δ.Ι.Σ. και 
παραμένει έως της αποχωρήσεώς του δια οιονδήποτε 
λόγον από της θέσεως αυτής. 

6. Εις το «Κέντρον» δύνανται να αποσπώνται και να 
υπηρετούν υπάλληλοι ελληνικών ή αλλοδαπών δημοσί¬ 
ων ή ιδιωτικών οργανισμών, εφ’ όσον πληρούν τα αναφε- 
ρόμενα εις την περιγραφήν των θέσεων του προσόντα, 
πληρούν ανάγκας του «Κέντρου» και δεν επιβαρύνουν 
οικονομικούς το «Κέντρον». 

7. Δύνανται να προσφέρουν αμισθί τας υπηρεσίας των 
εις το «Κέντρον» εθελονταί. 

8. Το «Κέντρον» δύναται να συνεργάζηται δια την εκ- 
πλήρωσιν των σκοπών του μετά της Ειδικής Συνοδικής 
Επιτροπής Μεταναστών, Προσφύγων και Παλιννοστού- 
ντων (ΦΕΚ Α' 255/23.11.2006, διορθώσεις σφαλμάτων 
ΦΕΚ Α' 268/19.06.2006). 

Άρθρον 3 

Διαχειριστικοί εξουσίαι Εκκλησίας Ελλάδος 

1. Η υποβολή προτάσεως εκ μέρους του «Κέντρου» 
δια την ανάληψιν της εκτελέσεως προγράμματος εξ 
εθνικών, ευρωπαϊκών ή διεθνών πόρων ή δια την ανανέ- 
ωσιν προγράμματος υπογράφεται υπό του Διευθυντού 
του «Κέντρου» και προϋποθέτει πάντοτε την έκδοσιν 
εγκριτικής αποφάσεως της Δ.Ι.Σ., κατόπιν εισηγήσεως 
της Δ.Ε. του «Κέντρου» ή, εις περίπτωσιν επείγοντος 
(π.χ. λήξις προθεσμίας) του Διευθυντού του «Κέντρου» 
(αναπληρουμένου κατά το από 6.7.2012 καταστατικόν 
του «Κέντρου»). Δια της αυτής ή ετέρας Αποφάσεως 
της Δ.Ι.Σ. εγκρίνεται και η τυχόν συνεργασία του «Κέ¬ 
ντρου» δια την από κοινού ανάληψιν προγράμματος με 
έτερον φορέα ή δια την υπεργολαβικήν συνεργασίαν 
του «Κέντρου» εις πρόγραμμα. 

2. Όπου κατά το ισχύον νομοθετικόν πλαίσιον, το οποί¬ 
ον διέπει έκαστον πρόγραμμα, η ανάληψις και εκτέλεσίς 
του εξυπακούει τον ορισμόν υπεύθυνου και συντονιστού 
του προγράμματος, ούτοι ορίζονται δια της Αποφάσε¬ 


ως της Δ.Ι.Σ., η οποία αποφασίζει την υποβολήν της 
προτάσεως. Εάν δεν ορισθή υπεύθυνος δί ειδικής Απο¬ 
φάσεως, ως υπεύθυνος του προγράμματος θεωρείται 
αυτοδικαίως ο Διευθυντής του «Κέντρου». 

3. Αι τυχόν αμοιβαί εις υπαλλήλους, στελέχη ή σε 
συνεργάτες του «Κέντρου», οι οποίοι κατέχουν την ιδιό¬ 
τητα του εκκλησιαστικού υπαλλήλου, όταν προέρχωνται 
εξ εξωτερικών πηγών χρηματοδοτήσεως των προγραμ¬ 
μάτων και προβλέπονται βάσει των συμβολαίων αναθέ¬ 
σεως των προγραμμάτων, δεν απαγορεύονται. 

4. Η Διοικούσα Επιτροπή του «Κέντρου» εισηγείται 
προς την Δ.Ι.Σ. την πρόσληψιν, απόσπασιν και απόλυσιν 
υπαλλήλων, εργατών και εν γένει συνεργατών. Επίσης 
ειδικώς προκειμένου του ανοίγματος τραπεζικών λογα¬ 
ριασμών απαιτείται η εγκριτική απόφασις της Δ.Ι.Σ.. 

Άρθρον 4 

Κατάργησις υπηρεσιών 

1. Καταργείται το «Κέντρον Συμπαραστάσεως Παλιν- 
νοστούντων Μεταναστών», λειτουργούν έως σήμερον 
δυνάμει της από 9.2.1978 Αποφάσεως της Ιεράς Συνόδου 
και του από 14.6.1984 «Οργανισμού περί οργανώσεως 
και λειτουργίας του Κέντρου Συμπαραστάσεως Πα- 
λιννοστούντων Μεταναστών» (ΦΕΚ Β' 794/6.11.1984) ως 
υπηρεσία του Ν.Π.Δ.Δ. της Εκκλησίας της Ελλάδος και 
το «Οικουμενικόν Πρόγραμμα Προσφύγων» ως δράσις 
της Εκκλησίας της Ελλάδος (το οποίον ανεγνωρίσθη 
δια του άρθρου 19 παρ. Γ περ. 3 του Κανονισμού της 
Εκκλησίας της Ελλάδος υπ’ αριθμ. 160/2004, Α' 100). 

2. Καταργούνται αι διατάξεις του άρθρου 19 παρ. Γ περ. 
3 του Κανονισμού της Εκκλησίας της Ελλάδος υτί αριθμ. 
160/2004 (ΦΕΚ Α' 100/20.5.2004), η από 9.Ζ1978 απόφασις 
της Ιεράς Συνόδου και ο από 14.6.1984 «Οργανισμός περί ορ- 
γανώσεως και λειτουργίας του Κέντρου Συμπαραστάσεως 
Παλιννοστούντων Μεταναστών» (ΦΕΚ Β' 794/6.11.1984). 

Άρθρον 5 
Έναρξις ισχύος 

Η ισχύς του παρόντος Κανονισμού άρχεται από της 
δημοσιεύσεώς του δια της Εφημερίδος της Κυβερνήσε- 
ως. Ο Κανονισμός δημοσιεύεται και δια του επισήμου 
Δελτίου της Εκκλησίας της Ελλάδος «ΕΚΚΛΗΣΙΑ». 

Άρθρον 6 
Κάλυψις δαπάνης 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του προϋπολογισμού της 
Εκκλησίας της Ελλάδος. 

Ο Κανονισμός αυτός να δημοσιευθεί εις την Εφημε¬ 
ρίδα της Κυβερνήσεως. 

Αθήνα, 6 Ιουλίου 2012 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

